system
Răspunde în limba română, în stilul Wikipedia, cat mai corect gramatical.
user
Ce informații relevante ai despre Întâmpinarea Domnului?
assistant
Întâmpinarea Domnului este o sărbătoare creștină ortodoxă, catolică și luterană (2 februarie).

Istoric
Această sărbătoare, ce cade la 40 de zile de la Nașterea Domnului Iisus, se ținea la Ierusalim cel puțin de la începutul secolului al V-lea, "cu aceeași bucurie ca Paștele" (relatarea pelerinei Etheria). La Roma a fost introdusă în jurul anului 650.

Conținut
Conținutul sărbătorii se referă la prezentarea pruncului Iisus în Templu: Lc 2, 22-40, după cum arată denumirea apuseană (de după 1960) a sărbătorii: "Prezentarea Domnului". Denumirea răsăriteană de "Întâmpinarea Domnului" exprimă faptul că Mesia vine în Templul său și-l întâlnește pe Poporul lui Dumnezeu din Vechiul Testament, reprezentat de Simeon și Ana (profetesa Ana, fiica lui Fanuel). În Apus, în trecut, era văzută mai ales ca o sărbătoare a Maicii Domnului, fiind numită, până în 1960, "Purificarea Mariei", cu referire la Legea iudaică: Lev 12.

Semnificație
În prisma religiei creștine semnificația sărbătorii este dată de Hristos ca lumină a neamurilor. Hristos aduce lumina lui Dumnezeu într-o lume întunecată de păcat. Creștinii trebuie să ducă această lumină în lume, dat fiind că împărtășesc misiunea și viața lui Isus Hristos. El a împlinit acest lucru pentru oameni, prin moartea sa, prin care a nimicit puterea răului. Hristos a devenit asemenea oamenilor prin întrupare și, deoarece El Însuși a fost ispitit, îi ajută pe toți cei care sunt ispitiți.

Sfințirea lumănărilor
Tradiția sfințirii lumănărilor de praznicul Întâmpinarii Domnului este specifică, în România, zonelor Ardealului si Maramureşului, ca rezultat al influenței creştinismului vestic.

Bibliografie
 "Schott-Messbuch", Freiburg 1962.
 "Pope John Sunday Missal", Leigh-on-Sea (Essex) 1978.

Note

Legături externe 
 
 Intampinarea Domnului, 2 februarie 2013, CrestinOrtodox.ro
 Intampinarea Domnului - Stretenia, 2 februarie 2009, CrestinOrtodox.ro
 Sărbătoarea credincioșiei și a bucuriei împlinirii, 2 februarie 2013, Diac. Ciprian Bâra, Ziarul Lumina
 Tâlcul icoanei Întâmpinării Domnului, 1 februarie 2009, Augustin Păunoiu, Ziarul Lumina
 Cântecul de leagăn al Pruncului Iisus , 1 februarie 2012, Adrian Dobreanu, Ziarul Lumina
 Biserici în sărbătoare de Întâmpinarea Domnului, 2 februarie 2008, Ștefan Mărculeț, Ziarul Lumina

Sărbători creștine
2 februarie